Terrapene carolina bauri

Terrapene carolina bauri juga dikenali sebagai Kura-kura Katup Florida ialah subspesies kura-kura dari keluarga Emydidae.

Etimologi
Nama subspesies, bauri, diambil sempena nama herpetologis Georg Baur.

Taburan habitat
T. c. bauri berasal dari Florida, Amerika Syarikat tenggara Georgia.

Habitat
T.c. bauri boleh dijumpai di kawasan-kawasan berair, seperti paya terbuka, tasik cetek, tetapi ia bukanlah haiwan perenang.

Suhu
Suhu udara siang:  70 - 90 °F (21 - 32 °C)
Suhu berjemur:  85 - 95 °F (29 - 35 °C)
Kelembapan:  70 - 90%

Ciri-ciri
Sama seperti Kura-kura katup lain, kura-kura ini mempunyai cangkerang belakang (karapas) yang tinggi menonjol dan plastron berengsel, membolehkan ia memasukkan kesemua anggota badannya ke dalam cangkerang. Walaubagaimanapun, Kura-kura Katup Florida berbeza berbanding subspesies Terrapene carolina yang lain. Karapasnya mempunyai corak belang-belang kuning yang jelas. Warna pada plastronnya pelbagai dari kuning hinggalah hitam, dengan pelbagai variasi. Kura-kura ini mempunyai kuku dan paruh yang tajam untuk memecahkan cangkerang, mencengkam buah-buahan atau tulang mangsa yang dijadikan makanan. Kura-kura jantan memiliki mata berwarna merah, manakala betina mempunyai mata berwarna kuning.

Peliharaan
Kura-kura Katup Florida boleh dipelihara. Mereka bersifat maserba, menjadikan pelbagai hidupan dan tumbuh-tumbuhan sebagai makanan. Mereka lebih menyukai makanan seperti cacing tanah, cengkerik, belalang, siput, lintah kecil, serta anak tikus. Mereka juga menggemari tumbuh-tumbuhan seperti sawi dan kubis. Buah-buahan seperti tembikai, beri dan apel boleh diberikan dalam kuantiti yang dikawal (sekali atau dua kali seminggu).

Menurut undang-undang (sesetengah negeri) di Amerika Syarikat, hanya seekor kura-kura ini yang boleh dibela. Lebih daripada itu akan dikenakan tindakan undang-undang. Subspesies ini hanya ditemui di Florida, juga dilindungi di pelbagai tempat. Kebanyakan kedai-kedai haiwan di sana menjual anak kura-kura ini.

Rujukan

Pautan luar

Bacaan lanjut
Powell R, Conant R, Collins JT (2016). Peterson Field Guide to Reptiles and Amphibians of Eastern and Central North America, Fourth Edition. Boston and New York: Houghton Mifflin Harcourt. xiv + 494 pp. . (Terrapene bauri, pp. 220–221 + Plates 18, 21).
Smith, Hobart M.; Brodie, Edmund D., Jr. (1982). Reptiles of North America: A Guide to Field Identification. New York: Golden Press. 240 pp.  (paperback);  (hardcover). (Terrapene carolina bauri, pp. 46–47).

Terrapene
Reptilia Amerika Syarikat